Tânărul botanist talentat pe nume Xu Xian avea necazuri.
Trebuia să fie un moment de glorie -
tocmai își deschisese propria farmacie.
Dar și-a cumpărat produsele de la fostul său șef,
iar bărbatul invidios îi vânduse ierburi putrezite.
Pe când Xu Xian se gândea ce să facă cu marfa sa inutilă,
pacienții au dat buzna în farmacia sa.
O epidemie lovise orașul,
iar el nu avea nimic cu ce să-i trateze.
Tocmai când începea să se panicheze,
soția lui, Bai Su Zhen, a creat o rețetă folosind ierburile putrezite drept leac.
Remediul ei i-a vindecat cât ai clipi pe toți locuitorii afectați de epidemie.
Fostul șef a lui Xu Xian a fost nevoit chiar să răscumpere din ierburi
pentru a-și trata propria familie.
La scurt timp, un călugăr pe nume Fa Hai a venit la Xu Xian,
avertizându-l că în casa lui era un demon.
Demonul, a spus el, era Bai Su Zhen.
Xu Xian a râs.
Soția lui bună la suflet și inventivă nu era un demon.
Fa Hai a insistat.
I-a zis lui Xu Xian să-i dea soției sale vin cu realgar,
în a cincea zi a celei de-a cincea luni,
când puterile demonilor sunt slăbite.
Dacă nu e un demon, a explicat el, nu o va durea.
Xu Xian l-a refuzat politicos,
fără vreo intenție de a-i da vinul lui Bai Su Zhen.
Dar pe măsură ce ziua se apropia, s-a decis să încerce.
De îndată ce vinul a atins buzele lui Bai Su Zhen,
ea a fugit în dormitor, spunând că nu se simțea bine.
Xu Xian a pregătit un leac și a mers să vadă cum se simte.
Dar în loc de soția lui,
a găsit în pat un șarpe alb imens cu limba bifurcată plină de sânge.
S-a prăbușit, răpus de șoc.
Când Bai Su Zhen a deschis ochii,
și-a dat imediat seama ce s-a întâmplat.
Adevărul era că Bai Su Zhen era un șarpe nemuritor
cu puteri magice impresionante.
Și-a folosit puterile pentru a lua formă umană
și pentru a spori norocul amândurora.
Magia ei nu putea să-l readucă la viață pe Xu Xian,
dar mai avea o idee pentru a-l salva:
o plantă care putea oferi viață lungă și chiar readuce morții la viață,
păzită de Bătrânul de la Polul Sud,
pe culmile interzise ale Munților Kun Lun.
A mers spre munți călare pe un nor,
apoi a continuat pe jos, trecând de porți și arcade,
până când a ajuns la una însemnată „dincolo de muritori”
aflată peste un pod de argint.
Pe cealaltă parte,
doi din discipolii Bătrânului păzeau planta.
Bai Su Zhen s-a deghizat în călugăr
și le-a zis că a venit să îl invite pe Bătrân la o întrunire a zeilor.
Când ei îi transmiteau mesajul,
ea a smuls câteva frunze de la plantă și a fugit.
Servitorii, descoperind că fuseseră păcăliți, au fugit după ea.
Bai Su Zhen a scuipat o sferă magică și a aruncat-o într-unul din ei.
Când ceilalți s-au apropiat de ea,
a pus planta sub limbă pentru siguranță,
dar magia ei i-a preschimbat pe amândoi în adevăratele lor forme.
În vreme ce ciocul lung al cocorului nu-i dădea pace,
a apărut Bătrânul.
De ce, a întrebat el, și-ar risca ea viața pentru a-i fura planta
când ea era deja nemuritoare ?
Bai Su Zhen i-a vorbit despre dragostea ei pentru Xu Xian.
Chiar dacă nu mai dorea să fie cu ea acum că știa că ea e un demon,
era hotărâtă să-l readucă la viață.
Cei doi aveau o legătură karmică de mai bine de o mie de ani.
Când Bai Su Zhen era un șarpe mic,
un cerșetor era cât pe ce să o ucidă,
dar un trecător cumsecade a salvat-o.
Salvatorul ei era Xu Xian într-o viață anterioară.
Emoționat de dorința ei de a-și risca viața pentru el,
Bătrânul i-a permis să plece de pe munte cu planta nemuritoare.
Bai Su Zhen a ajuns acasă să îl readucă la viață pe Xu Xian.
Când și-a deschis ochii,
pe chipul înghețat de spaimă a înflorit acum un zâmbet.
Demon sau nu,
era fericit să-și vadă soția.